রটার্ডাম বন্দর
রটার্ডাম বন্দর হল ইউরোপের বৃহত্তম বন্দর, যা নেদারল্যান্ডসের রটার্ডাম শহরে অবস্থিত। ১৯৬২ সাল থেকে ২০০৪ সাল পর্যন্ত এটি বিশ্বের ব্যস্ততম বন্দর ছিল, বর্তমানে সিঙ্গাপুরে এবং তারপর সাংহাই বন্দর এই বন্দরকে অতিক্রম করেছে। ২০১১ সালে রটার্ডাম বিশ্বের ২০তম বৃহত্ত কন্টেইনার বন্দর ছিল যা ২৫ ফুট সমতুল্য ইউনিট (টিইউ) পরিচালনা করেছিল (২০০৯: দশম; ২০০৮: নবম, ২০০৬: ৬ ষ্ঠ)। ২০১২ সালে রটার্ডাম বার্ষিক পণ্যসম্ভার পরিবহনের পরিপ্রেক্ষিতে বিশ্বের ৬য় বৃহত্তম বন্দর ছিল। ১০৫ বর্গ কিলোমিটার (৪১ বর্গ মাইল) পরিবেষ্টিত, রটারডামের বন্দর এখন ৪০ কিলোমিটার (২৫ মাইল) দূরত্বে বিস্তৃত। এটি শহর কেন্দ্রের ঐতিহাসিক পোতাশ্রয় এলাকা, ডেলফ্যাসভেন সহ; মাশেভেন/রিজেনভেন/ফিজিএনওর্ড কমপ্লেক্স নিয়ে গঠিত; ক্যালান্ডকানাল, নিউই ওয়াটারওয়েগ এবং শিয়ুর (পরবর্তী দুইটি নিউই মাশের ধারাবাহিকতা) এর কাছাকাছি নিউও-মাথেনেস; বাল্যাভেন; ভণ্ডালিঙ্গেনপলাত; ইম্যাভেন; বোটলেক; ইউরোপোর্ট পোতাশ্রয় অবস্থিত এবং বন্দরের উদ্ধারকৃত মাসভ্লাক্টে এলাকা যা উত্তর সাগরের প্রকল্প এলাকা। রটারডামে পাঁচটি স্বতন্ত্র বন্দর এলাকা এবং তিনটি বণ্টনকারী এলাকা রয়েছে যা ৪০,০০০,০০০ জন গ্রাহকের সাথে একটি পশ্চাৎভূমির (হিন্টারল্যান্ডের) চাহিদাগুলি সহজতর করে।